Θέμα: Modern Greek Language (Secondary School)
Ερώτηση: Η διατροφική αξία των μανιταριών. Τα μανιτάρια έχουν ιστορία χιλιάδων ετών. Αποτελούσαν "σύμβολο αθανασίας" για τους Αιγυπτίους, "πηγή υγείας" για τους Κινέζους, "δώρο θεού" για τους Ρωμαίους, ενώ οι αρχαίοι Έλληνες τα θεωρούσαν "πηγή δύναμης" για τους πολεμιστές τους. Φυσικά όλα αυτά δεν ήταν τυχαία. Αυτοί οι λαοί είχαν από νωρίς καταλάβει ότι τα μανιτάρια αποτελούν τροφή με ιδιαίτερες ιδιότητες και μεγάλη διατροφική αξία. Μια αξία, βεβαίως, την οποία σήμερα η επιστήμη έχει αποδείξει, πράγμα που δίνει στο μανιτάρι μία πολύ σημαντική θέση στις διατροφικές μας συνήθειες. Συγκεκριμένα, οι πρωτεΐνες με υψηλή βιολογική αξία, οι σημαντικές ποσότητες φυτικών ινών και στοιχείων, όπως το κάλιο και ο φώσφορος, οι πολλές και διαφορετικές βιταμίνες, αλλά και οι λίγες θερμίδες που περιέχουν, κατατάσσουν τα μανιτάρια ψηλά στους πίνακες της θρεπτικής αξίας των τροφίμων. Φυσικά, όπως και τα άλλα είδη τροφίμων, τα μανιτάρια κάνουν καλό, όταν τα τρώμε με μέτρο, στο πλαίσιο μιας ισορροπημένης και χωρίς ακρότητες διατροφής. Οι επιστήμονες τονίζουν ότι, αν εντάξουμε τα μανιτάρια στη διατροφή μας, τότε μειώνονται οι πιθανότητες να αναπτύξουμε καρκίνο σε διάφορα μέρη του σώματός μας και να εμφανίσουμε νοσήματα στην καρδιά. Παράλληλα, τα μανιτάρια μάς βοηθούν να διατηρήσουμε την αρτηριακή πίεση χαμηλή και να τονώσουμε την άμυνα του οργανισμού μας απέναντι στις αρρώστιες. Επιπλέον, συμβάλλουν στο να παραμένει το δέρμα μας νεανικό, χωρίς ρυτίδες και χαλάρωση. Γενικά, βοηθούν τον ανθρώπινο οργανισμό να αναπτυχθεί σωστά, αλλά και να κλείσει τις ανοιχτές πληγές, αν έχει τραυματιστεί σε κάποιο σημείο. Αν σε όλα αυτά προσθέσετε και μια τεράστια ποικιλία γεύσεων και αρωμάτων, είμαστε βέβαιοι ότι τα μανιτάρια θα αποτελέσουν αναντικατάστατο μέρος των διατροφικών σας επιλογών. [Ανυπόγραφο κείμενο από τον Κατάλογο Προϊόντων του Μουσείου Φυσικής Ιστορίας και του Μουσείου Μανιταριών Μετεώρων, σελ. 5 – διασκευή για τις ανάγκες των εξετάσεων]. Συμπλήρωσε την παρακάτω πρόταση με τη σωστή επιλογή, χρησιμοποιώντας αποκλειστικά πληροφορίες από το κείμενο: Το κείμενο προτείνει να τρώμε μανιτάρια
Επιλογές:
όσο συχνά θέλουμε και μπορούμε·
με μέτρο και με ισορροπία με άλλες τροφές·
μόνα τους, για να τα απολαμβάνουμε
Σωστή απάντηση (αριθμός επιλογής, από 0): 1